kardosdrur/scandi-wiki huggingface dataset:
Novotjeboksarsk

Novotjeboksarsk (, ; ) er en by i Republikken Tjuvasjien i Rusland. Novotjeboksarsk er Tjuvasjiens næststørste by med  indbyggere. Byen ligger på højre bred af Volga, omkring 17 km fra republikkens hovedstad Tjeboksary.

Historie 

Novotjeboksarsk blev grundlagt i  og var oprindeligt en forstad til Tjeboksary. Baggrunden for grundlæggelsen var opførelsen af Tjeboksary-vandkraftværket ved Tjeboksary Volga-reservoiret i 1960'erne. I 1965 blev byen kaldt Novotjeboksark og havde bystatus. I 1971 blev Novotjeboksark direkte administrativt underordnet under Tjuvas ASSR. I 1983 oversteg indbyggertallet 100.000.

Den 2. marts 2008, sammenfaldende med præsidentvalget, blev der afholdt folkeafstemning i Tjeboksary og Novotjeboksarsk om at sammelægge de to byer. Dette projekt mislykkedes imidlertid, da 63% af inbyggerne i Tjeboksary, men kun 38% af indbyggerne i Novotjeboksark stemte for.

Befolkningsudvikling 

Note: Data fra folketællinger

Referencer

Eksterne henvisninger 

Byer i republikken Tjuvasjien
Etableret i 1960
Pervouralsk

Pervouralsk (, ) er en by i Sverdlovsk oblast i Rusland. Pervouralsk er Sverdlovsk oblasts fjerdestørste by med  indbyggere. Byen ligger omkring 40 km vest for Jekaterinburg og adskilles fra denne af Urals højderyg, der løber to kilometer øst for byen, Pervouralsk er dermed beliggende i den europæiske del af Rusland. Byen ligger 358 moh., gennem byen løber Tjusovaja, en biflod til Kama. Pervouralsk er et jerbaneknudepunkt på Den transsibiriske jernbane, med forbindelse til Moskva og Vladivostok, mellem Kungur og Jekaterinburg.

Historie 

Efter entreprenøren Vasilij Demidov havde bygget en jernfabrik i 1730, blev der bygget en tilhørende bosættelse, og senere, i 1732, opførtes Vasilevsko-Sjajtanskij-fabrikken i tilknytning dertil. Først i 1933 fik bosættelse bystatus og blev ved denne lejlighed omdøbt til Pervouralsk. Byen talte omkring 44.000 indbyggere i  1939, i 1959 90.000. Pervouralsk blev landskendt da et Tupolev Tu-134 Aeroflot-fly den 13. januar 1990 styrtede ned i nærheden af byen; 27 af de 71 personer om bord blev dræbt.

Befolkningsudvikling 

Note: Data fra folketællinger (1926 afrundet)

Referencer

Eksterne henvisninger 

Byer i Sverdlovsk oblast
Etableret i 1960
Kultur i Syd

Kultur i Syd er en forening, stiftet i 2004 af en kreds af erhvervsfolk i Sønderborg. Formålet var at skabe kulturelle aktiviteter i Sønderborg kommune, i særdeleshed koncerter, men også Haderslev kommune kom meget hurtigt med i dette samarbejde.
 
Kultur i Syd havde sit gennembrud i august 2005, hvor man i samarbejde med Sønderjyllands Symfoniorkester arrangerede en koncert med den nu afdøde italienske tenor Luciano Pavarotti i slotshaven ved Augustenborg slot.

Efterfølgende har Kultur i Syd arrangeret koncerter og andre events i Haderslev, Sønderborg og Augustenborg med et bredt udsnit af verdensstjerner som Roger Waters, Elton John, Eric Clapton, B.B. King med mange flere, samt en enkelt afstikker til Odense, hvor Leonard Cohen optrådte.

I 2014 lancerede Kultur i Syd et partoutkort, som gav adgang til en stribe koncerter i juni og august måned på udendørsscenen i Mølleparken, midt i Sønderborg. Dette har man gentaget hver sommer siden med et program, som primært består af danske topnavne såvel som nye danske bands og solister på vej op.

Kultur i Syd hviler på 3 søjler: Flere end 60 sponsorer i det lokale erhvervsliv, et stort antal frivillige, der udfører det praktiske arbejde ved arrangementerne samt et meget stort befolkningsgrundlag, som giver billetindtægter og følgesalg.

De største koncerter trækker gæster fra hele Danmark og fra det nordlige Tyskland, men det er især det sønderjyske publikum, der bakker op omkring Kultur i Syd.

Kilder

Eksterne henvisninger 
Hjemmeside

Foreninger fra Danmark
Sjtjolkovo

Sjtjolkovo (, ) er en by i Moskva oblast i Rusland. Sjtjolkovo er Moskva oblasts 14. største by med  indbyggere. Byen ligger omkring 15 km nordøst for MKAD, gennem byen løber Kljazma, en biflod til Oka. Der er adskillige jernbanestationer og trinbræt indenfor byområdet.

Historie 

Landsbyen Sjtjolkovo blev først gang nævnt i 1521-1522 som tilhørende I.F. Khomutova, der overdrog den til Troitse-Sergijeva lavra. I 1584 tilhørte landsbyen Bogdan Belskij, senere var den i mere end 150 år i Trubetskije-fyrsternes besiddelse.

Siden 1700-tallet har landsbyen udviklet sig til et vigtigt håndværkscenter, hovedsagelig på grund af den silkevæv der drives der. De første tekstilfabrikker blev bygget i Sjtjolkovo i midten af 1800-tallet. En af dem blev grundlagt i Elberfeld af de preussiske fabrikanter Ludwig Rabeneck og fortsætter den dag i dag under navnet Kalinin Bomuld Kombinat Sjtjolkovo (Щёлковский хлопчатобумажный комбинат имени М. И. Калинина).

I 1925 blev byen Sjtjolkovo dannet fra den tidligere landsby Sjtjolkovo og flere omkringliggende landsbyer. Samtidig fik Sjtjolkovo bystatus.

Befolkningsudvikling 

Note: Data fra folketællinger (1926 afrundet)

Referencer

Eksterne henvisninger 

Byer i Moskva oblast
Etableret i 1960
Lübbenau/Spreewald

Lübbenau/Spreewald (siden 1. januar 1998, tidligere Lübbenau, er en by i Landkreis Oberspreewald-Lausitz i den tyske delstat Brandenburg, omkring 80 km sydøst for Berlin. Lübbenau ligger i Niederlausitz.

Geografi 
Lübbenau ligger i den nordlige del af den sydbrandenburgske Landkreis Oberspreewald-Lausitz omkring 35 kilometer vest for Cottbus og omkring 50 kilometer nord for administrationsbyen (Kreisstadt) Senftenberg.

Lübbenau kaldes Tor zum Spreewald (Porten til Spreewald). Da byen Lübbenau ligger i Spreewald, regnes den nordlige del af byområdet, samt landsbyerne Lehde og Leipe med i biosfærereservatet Spreewald. Kommunens nordøstgrænse dannes af floden Große Fließ. Landsbyerne Hindenberg og Lichtenau ligger i Naturpark Niederlausitzer Landrücken.

Nabokommuner 

Lübbenau grænser til følgende byer og kommuner (med uret fra nord): Lübben (Spreewald), Alt Zauche-Wußwerk og Straupitz (alle i Landkreis Dahme-Spreewald), Burg (Spreewald) (i Landkreis Spree-Neiße), Vetschau/Spreewald og Calau (i Landkreis Oberspreewald-Lausitz) samt Luckau (også i Landkreis Dahme-Spreewald).

Inddeling 
Bykommunen Lübbenau består af følgen dydele, landsbyer og bebyggelser (sorbiske navne i parrentes):

 Lübbenau/Spreewald (Lubnjow/Błota) med bebyggelserne Neustadt (Nowe město), Stennewitz (Šćenjojce) og Stottoff (Štotup)
 Bischdorf (Wótšowc)
 Boblitz (Bobolce)
 Groß Beuchow (Buchow) med Klein Beuchow (Buchojc)
 Groß Klessow (Klěšow) med Klein Klessow (Klěšojc) und dem Wohnplatz Redlitz (Rědłojce)
 Groß Lübbenau (Lubń) med bebyggelserne (Gora) og Scheddis (Pśedjs)
 Hindenberg (Želnojce)
 Klein Radden (Radync) med Groß Radden (Radyn)
 Kittlitz (Dłopje) med Eisdorf (Stańšojce), Lichtenau (Lichtnow) og Schönfeld (Tłukom)
 Krimnitz (Kśimnice)
 Lehde (Lědy) med bebyggelserne Dolzke (Dolck), Kaupen (Kupy) og Wotschofska (Wotšowska)
 Leipe (Lipje) med bebyggelserne Dubkowmühle (Dubkowy młyn), Eiche (Duby), Konzaks Horst (Kóńcakowe sedło) og Pohlenzschänke (Polencowa kjarcma)
 Ragow (Rogow)
 Zerkwitz (Cerkwica) med bebyggelsen Kleeden (Kłodna)

Kilder og henvisninger
Maria Anna af Østrig

Maria Anna af Østrig kan henvise til:

 Maria Anna af Østrig (1610-1665)
 Maria Anna af Østrig (1634-1696)
 Maria Anna af Østrig (1718-1744) 
 Maria Anna af Østrig (1738-1789)
 Maria Anna af Østrig (1882-1940)
Shaznay Lewis

Tricia Marie "Shaznay" Lewis (født 14. oktober 1975 i Islington, London) er en engelsk sanger, sangskriver og medlem af pigegruppen All Saints. Lewis har været med til at skrive de fleste af gruppens sange, inklusive "Bootie Call" og "Pure Shores" der begge nåede toppen af hitlisterne i hjemland samt den internationale hitsingle "Never Ever".

Lewis påbegyndte en kort solokarriere i 2004 med sit soloalbum Open og de to singler "Never Felt Like This Before" og "You". Hun har skrevet for andre kunstnere som Stooshe, hvor hun var med til at skrive deres hitsingle "Black Heart" og hun har skrevet sange sammen med Mutya Keisha Siobhan.

Diskografi 
 Open (2004)

Filmografi

Referencer

Eksterne henvisninger 
 

Sangere fra USA
All Saints
Wannabe (sang)

"Wannabe" er debutsinglen fra den engelske pigegruppe Spice Girls. Den er skrevet og komponeret af gruppens medlemmer i samarbejde med Matt Rowe og Richard "Biffco" Stannard under gruppens første professionnelle sangsskrivnings-session, og den blev produceret af Rowe og Stannard til gruppens debutalbum, Spice fra 1996. Sangen blev skrevet, komponeret og indspillet meget hurtigt, men resultatet blev betragtet som glansløst af deres pladeselskab, og den blev sendt til Dave Way for at blive mixet. Gruppen var ikke tilfredse med resultatet, og indspilningen blev mixet igene, denne gang af Mark "Spike" Stent.

"Wannabe" er en uptempo dancepop-sang med Mel B og Geri Halliwell, der rapper. Teksten, der omhandler værdien i et kvindligt venskab frem for et heteroseksuelt bånd, blev et ikonisk symbol for kvindlige selvstændighed og den mest symbolske sang i gruppens Girl Power-filosofi. På trods af at få blandede anmeldelser blandt musikanmeldere så vandt sangen Best British-Written Single ved Ivor Novello Awards i 1997 og British Single of the Year ved 1997 Brit Awards.

"Wannabe" blev promoveret voldsomt af gruppen. Musikvideoen, der blev insrueret af Johan Camitz, blev en stor succes for den britiske station The Box, som igangsatte en stor medieinteresse i gruppen. Efterfølgende blev sangen spillet meget i radioen over hele Storbritannien, og gruppen optrådte i fjernsynsprogrammer og begyndte at lave interviews og fotoshoots til teenage-blade.

Pladeselskabet Virgin reagerede på den offentlige interesse ved at udgive sangen som gruppens debutsingle i juli 1996 et stykke tid før den planlagte udgivelsesdato på deres album Spice. "Wannabe" toppede UK Singles Chart i 7 uger og modtog dobbelt platin af British Phonographic Industry (BPI). I januar 1997 blev den udgivet i USA, hvor den toppede Billboard Hot 100 i 4 uger. Det blev gruppens eneste sang, der nåede førstepladsen i USA. Ved udgangen af 1996 havde "Wannabe" toppet hitlisterne i 22 lande, og i marts 1997 var dette tal oppe på 37. "Wannabe" blev den bedst sælgende single af en pigegruppe i verden, med henholdsvis 1.385.211 og 2.910.000> solgte eksemplarer i Storbrittanien (i 2015) og USA (i 2014), og over 7 millioner eksemplarer eksemplarer på verdensplan ved udgangen af 1997. I 2014 blev den rangeret som den mest genkendelige popsang i de sidste 60 år.

Hitlister

Ugentlige hitlister

Års-hitlister

Årti-hitlister

All-time hitlister

Referencer 

Spice Girls
Singler fra 1996
Singler fra 1997
Nummer-et hits i Storbritannien
Nummer-et hits i Danmark
Nummer-et hits i Norge
All Hits

All Hits er det første opsamlingsalbum fra den britiske pigegruppe All Saints. Det blev udgivet i 2001 efter gruppen var gået i opløsning. Den indeholder også en sang af Melanie Blatt og Artful Dodger kaldet "TwentyFourSeven".

Spor

Hitlister

Referencer 

All Saints
Popalbum fra Storbritannien
Opsamlingsalbum fra 2001
Pure Shores: The Very Best of All Saints

Pure Shores: The Very Best of All Saints er det andet opsamlingsalbum fra den britiske pigegruppe All Saints. Det blev udgivet den 27. september 2010. Det er et dobbeltalbum, der indeholder gruppens hitsingler (eksklusive "Under the Bridge") og samling sange fra deres tidligere albums, og deres mest specielle B-sider, samt en sang af Melanie Blatt og Artful Dodger kaldet "TwentyFourSeven".

Spor 
Disc 1
"Never Ever"
"Lady Marmalade"
"I Know Where It's At"
"I Remember"
"If You Don't Know What I Know"
"I Don't Wanna Be Alone"
"Rock Steady"
"Dreams"
"All Hooked Up"
"Alone"
"Surrender"
"War of Nerves" (98 remix)
"Love Is Love"
"Get Down"
"Inside"
"On and On"
"Lady Marmalade" (Timbaland remix)
"Ha Ha"

Disc 2
"Pure Shores"
"Black Coffee"
"Bootie Call"
"Let's Get Started"
"Chick Fit"
"I Feel You"
"No More Lies"
"Distance"
"Ready, Willing and Able"
"TwentyFourSeven" (Artful Dodger featuring Melanie Blatt)
"One More Tequila"
"Heaven"
"Saints and Sinners"
"Take the Key"
"Whoopin' Over You"
"Flashback"
"Pure Shores" (2 Da Beach U Don't Stop Remix)
"Black Coffee" (Neptunes remix)

Hitlister

Referencer 

All Saints
Album fra Storbritannien
Opsamlingsalbum fra 2007
Orekhovo-Sujevo

Orekhovo-Sujevo (, ) er en by i den russiske oblast Moskva med  indbyggere, beliggende omkring 78 km øst for Moskva ved floden Kljasma, omkring 10 km fra de nærmeste byer Dresna og Likino-Duljovo.

Historie 

Den nuværende by blev oprettet i  ved sammenlægning af flere landsbyer. Den ældste af disse landsbyer var Sujewo, kendt siden begyndelsen af 1200-tallet, hvor en silkefabrik blev grundlagt i 1797 af forretningsmanden Sawwa Morozov senior. Desuden blev landsbyerne Orekhovo (kendt siden slutningen af 1700-tallet), Nikolskoje og Dubrovka en del af den nye by. Selv årtier før sammenlægningen blev området betragtet som et vigtigt industricenter, ikke mindst takket være oprettelsen af jernbaneforbindelsen Moskva-Vladimir i 1861. Allerede i 1890 var der 17 fabrikker i Orekhovo.

Ved sammenlægningen fik Orekhovo-Sujevo bystatus. 12 år senere blev den administrationscenter for den nydannede rajon af samme navn. I Slaget om Moskva under Anden Verdenskrig var industrivirksomhederne Orekhovo-Sujevo vigtige våbenproducenter, ud over det fandtes der flere militærhospitaler i den forskånede by.

Befolkningsudvikling 

Note: Data fra folketællinger (indtil 1926 afrundet)

Økonomi 

De vigtigste økonomiske sektorer i byen er tekstilindustrien, der går tilbage til 1700-tallet og den nyere kemiske industri. I nærheden af Orekhovo-Sujevo ligger den Transmashholding-ejede maskinfabrik Demikhovskij masjinostroitelnyj savod, som en af Ruslands største producenter af passagertog. Desuden er byen et vigtigt jernbaneknudepunkt og skæringspunkt mellem Moskva-Nisjnij Novgorod-linjen og Moskvas store jerbanering. Syd for passagestationen ligger en af de to vigtigste rangerbanegårde på Moskva-jernbanenettet.

Et par kilometer nord for byen løber  Volga-motorvejen fra Moskva via Nisjnij Novgorod til Ufa.

Referencer

Eksterne henvisninger 

 Uoficiel byportal  
 Orekhovo-Sujevo på mojgorod.ru 

Byer i Moskva oblast
Etableret i 1917
Super Mario Maker

Super Mario Maker er et platformspil og et spiludviklingssystem som er udviklet og udgivet af Nintendo til Wii U. 

En udgave af spillet til Nintendo 3DS, kendt som Super Mario Maker for Nintendo 3DS, blev udgivet i december 2016.

Referencer

Ekstern henvisning 
 Officiel hjemmeside

Computerspil fra 2015
Nintendo 3DS-spil
Platformspil
Wii U-spil
Xenoblade Chronicles X

Xenoblade Chronicles X er et rollespil udviklet af Monolith Soft og udgivet af Nintendo til Wii U. Spillet er en åndelig efterfølger til Xenoblade Chronicles fra 2010, uden nogen narrative koblinger til tidligere spil i Xeno-serien. Det viderefører flere spilmekanikker fra Xenoblade Chronicles og tillader spilleren at udforske en åben verden på planeten Mira, hvor man kan fuldføre en række opgaver og låse op for nye regioner, man kan udforske, samt indsamle resurser fra Miras fem kontinenter.

Referencer

Ekstern henvisning 
 Officiel hjemmeside

Computerrollespil
Computerspil fra 2015
Wii U-spil
Vores livs ferie

Vores livs ferie () er en amerikansk film fra 2017 instrueret af Paolo Virzì med Helen Mirren og Donald Sutherland i hovedrollerne.

Medvirkende 
 Helen Mirren som Ella Spencer
 Donald Sutherland som John Spencer
 Janel Moloney som Jane Spencer
 Christian McKay som Will Spencer
 Kirsty Mitchell som Jennifer Ward
 Dana Ivey som Lillian
 Robert Pralgo som Phillip
 Dick Gregory som Dan Coleman
 Mylie Stone som Emily Ward

Eksterne henvisninger 
 

Amerikanske film fra 2017
Dramafilm fra USA
Komediefilm fra USA
RED (film)

RED er en amerikansk film fra 2010 instrueret af Robert Schwentke med Bruce Willis og Morgan Freeman i hovedrollerne.

Medvirkende 

 Bruce Willis som Frank Moses
 Morgan Freeman som Joe Matheson
 Karl Urban som William Cooper
 Mary-Louise Parker som Sarah
 John Malkovich som Marvin Boggs
 Helen Mirren som Victoria
 Brian Cox som Ivan Simanov
 Richard Dreyfuss som Alexander Dunning
 James Remar som Gabriel Loeb
 Julian McMahon som VP Stanton

Eksterne henvisninger 
 

Amerikanske film fra 2010
Actionfilm fra USA
Komediefilm fra USA
RED 2

RED 2 er en amerikansk film fra 2013 instrueret af Dean Parisot med Bruce Willis og John Malkovich i hovedrollerne.

Medvirkende 
 Bruce Willis som Frank Moses
 John Malkovich som Marvin Boggs
 Mary-Louise Parker som Sarah Ross
 Catherine Zeta-Jones som Katja
 Helen Mirren som Victoria
 Anthony Hopkins som Edward 'Professor' Bailey
 Byung-hun Lee som Han Cho Bai
 David Thewlis som Frøen
 Neal McDonough som Jack Gordon
 Brian Cox som Ivan Simanov

Eksterne henvisninger 
 

Amerikanske film fra 2013
Actionfilm fra USA
Komediefilm fra USA
DC Comics
Axiom Verge

Axiom Verge er et actionspil udviklet af Thomas Happ. Spillet blev oprindeligt udgivet i marts og april 2015 til PlayStation 4 og i maj 2015 til Microsoft Windows, OS X og Linux. Det blev senere udgivet til PlayStation Vita i april 2016, til Wii U og Xbox One i september 2016, og til Nintendo Switch i oktober 2017.

Axiom Verge regnes som et Metroidvania-spil, der henter inspiration fra strukturen og spilmekanikerne i Super Metroid og Castlevania: Symphony of the Night. Verdenen i spillet repræsenteres som et sammenhægende kort, hvor nye sektioner bliver tilgængelige når spilleren får nye evner eller våben.

Referencer

Ekstern henvisning 
 Officiel hjemmeside

Computerspil fra 2015
Linux-spil
Macintosh-spil
Nintendo Switch-spil
PlayStation 4-spil
PlayStation Vita-spil
Wii U-spil
Windows-spil
Xbox One-spil
Hyrule Warriors

Hyrule Warriors er et actionspil udviklet af Omega Force og Team Ninja og udgivet af Nintendo til Wii U. Det blev udgivet i Japan i august 2014, og internationalt måneden efter. Spillet er udviklet i samarbejde mellem Koei Tecmo og Nintendo og er en del af både Nintendos The Legend of Zelda og Koei Tecmos Dynasty Warriors-serie. Det har solgt over en million kopier på Wii U, og et af de bedst sælgende titler på konsollen.

En opdateret udgave af spillet til Nintendo 3DS med titlen Hyrule Warriors Legends blev udgivet i Japan i januar 2016 og internationalt i marts 2016. En forbedret udgave til Nintendo Switch, Hyrule Warriors: Definitive Edition blev udgivet i Japan i marts 2018 og internationalt i maj 2018.

Referencer

Eksterne henvisninger 
 
 Hyrule Warriors: Definitive Edition  - Information hos Nintendos officiele danske hjemmeside

Actionspil
Computerspil fra 2014
Nintendo 3DS-spil
Nintendo Switch-spil
Wii U-spil
Microsoft 365

Microsoft 365 (tidligere Office 365) er et varemærke, hvorunder Microsoft markedsfører en abonnementbaseret gruppe af forskellige programmer. Et abonnement på Microsoft 365 giver bl.a. adgang til Microsoft Office, OneDrive og 60 minutters månedligt brug af Skype. For forretningskunder er der en række yderligere services tilgængelig.

Den 21. april 2020 blev Office 365 for almindelige brugere og mindre virksomheder omdøbt til Microsoft 365. Office 365-navnet forbliver i brug til større virksomheder.

Kilder og henviosninger 

365
Nevinnomyssk

Nevinnomyssk (, ) er en by i den russiske kraj Stavropol  i Kaukasus  med  indbyggere, beliggende omkring 55 km syd for byen Stavropol ved floden Kuban.

Historie 

Nevinnomyssk var i 1825 som en Kosak-bosættelse (stanitsa) beliggende i nærheden af en skanse, der var oprettet i 1784 som en af ni skanser i den såkaldte Azov-Mosdoker defensive linje i det nordlige Kaukasus-afsnit af den russiske grænse. Da skansen var bygget en halvø på Kuban-bredden, der kaldtes "Nevinnoj". Derfor fik bosættelsen senere navnet "Nevinnomysskaja".

Siden i 1800-tallet blev en stor del af de kaukasiske områder russiske, og Nevinnomysskaja mistede hurtigt sin betydning som grænsepost; I stedet udvikledes landbruget, begunstiget af den frugtbare jord og det relativt milde klima. I slutningen af århundredet blev den første fabrik bygget, og i 1875 blev byen forbundet med det russiske jernbanenet med konstruktion af linjen til Vladikavkaz.

I 1939 fik Nevinnomysskaja bystatus og ændrede navn til Nevinnomyssk. I 1936 indledtes opførelsen af en stor vandingskanal til landbruget i Stavropol kraj. Imidlertid blev kanalbyggeriet først afsluttet i 1948, fordi byen var besat af de nazistiske styrker under Anden Verdenskrig fra august 1942 til januar 1943. Besættelsen resulterede i betydelig ødelæggelser.

I 1950'erne og 1960'erne blev et stort antal industrivirksomheder bygget i Nevinnomyssk. I løbet af denne tid blev byens befolkning næsten fordoblet. I midten af 1970'erne oversteg indbyggertallet 100.000.

Befolkningsudvikling 

Note: Data fra folketællinger

Økonomi og trafik 

Nevinnomyssk betragtes som en industriby, især med kemiske industri, der spiller en vigtig økonomisk rolle. Nevinnomyssk betragtes samtidigt som en af de mest forurenede byer i Stavropol kraj. Udover kemiske fabrikker har byen også andre fabrikationsanlæg og et termisk kraftværk.

Nevinnomyssk ligger ved Kavkaz-motorvejen , mellem Stavropol og Mineralnyje Vody, der ud over har byen en jerbanestation på jernbanen Rostov ved Don - Grosnyj.

Referencer

Eksterne henvisninger 

Byer i Moskva oblast
Etableret i 1917
Lego City Undercover

Lego City Undercover er et action-adventurespil udviklet af TT Fusion til Wii U. Spillet blev udgivet i Nordamerika og Europa marts 2013.

En forbedret udgave af spillet blev udgivet til Microsoft Windows, Nintendo Switch, PlayStation 4, og Xbox One i april 2017.

Referencer

Eksterne henvisninger 
 Officiel hjemmeside

Actionspil
Nintendo Switch-spil
PlayStation 4-spil
Wii U-spil
Windows-spil
Xbox One-spil
Vejby Tisvilde Fodbold

Vejby-Tisvilde Fodbold, forkortet VTF, er en sammenlægning af fodboldafdelingerne i Vejby IF og Tisvildeleje GF.  

Sammenslutningen havde stiftende generalforsamling 19. februar 1998. På det tidspunkt havde samarbejdet dog været godt i gang nogle år. Første år med fælles seniorhold var 1997 og de lilla trøjer kom på banen som fælles ungdomshold mellem Vejby og Tisvilde allerede i starten af 1990'erne, hvor der også blev lavet fælles oldboys/veteran-hold.
 
Ved sammenslutningen overtog VTF Vejbys licens i serie 4

I 1991-93 havde Vejby sin højeste placering i serie 2.

Første formand for VTF var Poul Erik Dam. Siden har Kurt Christiansen, Johnny Angelsø og Jakob Mygind beklædt posten, indtil hovedformand for Vejby IF - og tidligere formand for Vejby IF-fodbold i en længere årrække - Niels Jørgen Larsen tog over i juni 2008. VTF anvender såvel baneanlægget i Vejby som i Tisvilde.

2021: Klubben har to herrersenior hold i serie 2 og 4. Holdet trænes af Jesper Olsen og Jonas Thomsen. Holdleder er Jimmie Folkmann. De har også et kvindeseniorhold i serie 2, som trænes af Johnny Mikkelsen. Holdleder er Søren Bay Larsen. Det er det eneste 11-mandshold for kvinder i Gribskov Kommune. Klubben har også to U-19 hold, hvor det bedste ligger i mesterrækken. De har også to U15 8-mandshold i henholdsvis drenge og pigerækken. Klubben har også veteran, +60, ungdoms, og børnehold i klubben.

Bestyrelsen består af:

Formand Niels Jørgen Larsen, Kasserer og Næstformand Johnny Mikkelsen, Steen E. Petersen, Erik Jepsen, Allan Jensen. Suppleanter er Torben Nielsen og Jesper Jul Larsen.

Eksterne henvisninger 
 klubbens hjemmeside

Fodboldklubber i Danmark
Gribskov Kommune
Vetschau/Spreewald

Vetschau/Spreewald (indtil  31. marts 1997 Vetschau, niedersorbisk Wětošow/Błota), er en mindre by i i Landkreis Oberspreewald-Lausitz  i den tyske delstat Brandenburg.

Geografi 

Vetschau ligger ved sydenden af  Spreewaldes østsydøst for  Lübbenau og nord for Calau. Den nordlige del af kommunen ligger i biosfærereservat Spreewald.

Inddeling
I kommunen ligger ud over Vetschau landsbyerne
 Göritz (niedersorbisch Chórice)
 Koßwig (Kósojce)
 Laasow (Łaz)
 Missen (Pšyne)
 Naundorf (Njabožkojce)
 Ogrosen (Hogrozna)
 Raddusch (Raduš)
 Repten (Herpna)
 Stradow (Tšadow)
 Suschow (Zušow)

Derudover er der en lang række mindre bebyggelser.

Kilder og henvisninger

Byens websted